stanford-oval/wikipedia huggingface dataset:
ดอน ปรมัตถ์วินัย
ประวัติ

ดอนเกิดเมื่อวันที่ 25 มกราคม พ.ศ. 2493 ที่กรุงเทพมหานคร เป็นบุตรของเลี้ยง กับ นงลักษณ์ ปรมัตถ์วินัย
ดอน จบชั้นมัธยมศึกษาตอนต้นจาก โรงเรียนวัดสุทธิวราราม และมัธยมศึกษาตอนปลายจาก โรงเรียนสวนกุหลาบวิทยาลัย และเข้าศึกษาต่อในระดับปริญญาตรีใน คณะรัฐศาสตร์ จุฬาลงกรณ์มหาวิทยาลัย ระหว่างปี 2510–2511 (สิงห์ดำ รุ่น 20) จากนั้น เขาได้รับทุนรัฐบาล (ก.พ.) ไปศึกษาต่อที่ประเทศสหรัฐอเมริกา นายดอนได้รับปริญญาตรีเกียรตินิยม สาขารัฐศาสตร์ และปริญญาโท สาขาความสัมพันธ์ระหว่างประเทศ จากมหาวิทยาลัยแคลิฟอร์เนีย ลอสแอนเจลิส (UCLA) และยังได้รับปริญญาโท สาขาความสัมพันธ์ระหว่างประเทศ จากวิทยาลัยกฎหมายและการทูตเฟลทเชอร์ ณ มหาวิทยาลัยทัฟส์ (The Fletcher School of Law and Diplomacy at Tufts University)
นอกจากนี้ เขายังจบการศึกษาหลักสูตรการป้องกันราชอาณาจักร รุ่นที่ 36 และการป้องกันราชอาณาจักรภาครัฐร่วมเอกชน รุ่นที่ 6 จากวิทยาลัยป้องกันราชอาณาจักร (วปอ. 36/ปรอ. 6 หรือ วปรอ. 366)
ดอนสมรสกับ นรีรัตน์ บุนนาค กรรมการบริษัท ปานะวงศ์ จำกัด บุตรีนาวาโท ตัปนวงศ์ บุนนาค บุตรพลตรี พระยาสุรวงศ์วิวัฒน์ (เตี้ยม บุนนาค) กับกัญจนา บุนนาค ธิดาเจ้าพระยาพิชัยญาติ (ดั่น บุนนาค) มีบุตรด้วยกันหนึ่งคน คือ นายเพื่อน ปรมัตถ์วินัย
ใน พ.ศ. 2561 เขาได้รับรางวัลนิสิตเก่าดีเด่นจาก คณะรัฐศาสตร์ จุฬาลงกรณ์มหาวิทยาลัย
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2543 –  เหรียญจักรพรรดิมาลา (ร.จ.พ.)
พวงเพ็ชร ชุนละเอียด

| พวงเพ็ชร ชุนละเอียดม> ป.ช. ม.ว.ม. |
| --- | --- |
พวงเพ็ชร ใน พ.ศ. 2567

รัฐมนตรีประจำสำนักนายกรัฐมนตรี
ดำรงตำแหน่ง 1 กันยายน พ.ศ. 2566 – 27 เมษายน พ.ศ. 2567   (238 วัน)
นายกรัฐมนตรี: เศรษฐา ทวีสิน
ก่อนหน้า: อนุชา นาคาศัย ธนกร วังบุญคงชนะ
ถัดไป: จักรพงษ์ แสงมณี พิชิต ชื่นบาน จิราพร สินธุไพร
 
ข้อมูลส่วนบุคคล
เกิด: 31 ตุลาคม พ.ศ. 2500 (67 ปี) จังหวัดพระนคร ประเทศไทย
พรรคการเมือง: ชาติพัฒนา (2539–2547) ไทยรักไทย (2547–2550) ไทยรักษาชาติ (2561–2562) เพื่อไทย (2555–2561, 2562–ปัจจุบัน)
คู่สมรส: อัญญฤทธิ์ นิรมร
บุตร: อลิน นิรมร    อรัญชัย นิรมร

พวงเพ็ชร ชุนละเอียด ม.ป.ช. ม.ว.ม. (เกิด 31 ตุลาคม พ.ศ. 2500) ชื่อเล่น แจ๋น เป็นนักการเมืองชาวไทย ปัจจุบันดำรงตำแหน่งผู้อำนวยการเลือกตั้งกรุงเทพมหานคร พรรคเพื่อไทย อดีตสมาชิกสภาผู้แทนราษฎรจังหวัดเลย รัฐมนตรีประจำสำนักนายกรัฐมนตรี ในรัฐบาลเศรษฐา ทวีสิน
ประวัติ

พวงเพ็ชร ชุนละเอียด เกิดเมื่อวันที่ 31 ตุลาคม พ.ศ. 2500 ที่กรุงเทพมหานคร จบการศึกษาระดับชั้นมัธยมศึกษาตอนต้นจากโรงเรียนเซนต์ฟรังซีสซาเวียร์คอนแวนต์ และมัธยมศึกษาตอนปลายจากโรงเรียนเตรียมอุดมศึกษา ปริญญาตรี สาขาวิชาเคมีและชีววิทยา จาก North Texas State University (ปัจจุบัน คือ University of North Texas) ประเทศสหรัฐอเมริกา ระดับปริญญาโท สาขาบริหารธุรกิจ จาก Southeastern Oklahoma State University ประเทศสหรัฐอเมริกา และปริญญาเอก ปรัชญาดุษฎีบัณฑิต สาขาภาวะผู้นำเชิงยุทธศาสตร์ ความเป็นเลิศ มหาวิทยาลัยสวนดุสิต
ชีวิตครอบครัว เธอสมรสกับอัญญฤทธิ์ นิรมร มีบุตร-ธิดาด้วยกัน 2 คน คือ นางสาวอลิน นิรมร และ นายอรัญชัย นิรมร
ตั้งแต่ก่อนเข้าวงการการเมือง เธอได้รับการขนานนามว่าเจ้าแม่สายมู และมักถูกเพื่อนๆตั้งให้เป็นหัวหน้ากลุ่มทำบุญไหว้พระอยู่ตลอด บรรดานักธุรกิจ นักแสดง และนักการเมืองต่าง ๆ พากันเข้า-ออกบ้านเพื่อไหว้ขอพร ขอความสำเร็จกับ พระราหู ที่อยู่ที่บ้านองค์ที่ได้ทำพิธีปลุกเสกแบบเต็มรูปแบบ ซึ่งตั้งใหญ่กลางลานบ้านของเธอ อย่างไม่ขาดสาย
ตลอดเส้นทางการเมืองของเธอ มีสายสัมพันธ์อันดีกับครอบครัวชินวัตรมาโดยตลอดเสมอมา ตั้งแต่สมัยพรรคไทยรักไทย จนจวบมาถึงพรรคเพื่อไทย ช่วงที่ทักษิณ ชินวัตร ลี้ภัยในต่างประเทศ เธอเดินทางไปพบเขาอยู่บ่อยครั้ง นับได้ว่าเป็นขุนพลการเมืองที่ครอบครัวชินวัตร ไว้วางใจมากที่สุดคนหนึ่ง
การทำงาน > เข้าสู่การเมือง

เธอได้แจ้งเกิดทางการเมืองครั้งแรก โดยเคยได้รับเลือกตั้งเป็นสมาชิกสภาจังหวัดเลย (ส.อบจ.เลย) เขตอำเภอภูเรือ เมื่อปี 2538 จนต่อมาในการเลือกตั้งปี 2539 เธอได้สินใจสมัคร ส.ส.เลย ในนามพรรคชาติพัฒนา โดยได้ลงเลือกตั้งในทีมเดียวกันกับ พล.อ.อาทิตย์ กำลังเอก อดีตผู้บัญชาการทหารบก ผลเลือกตั้งครั้งนั้น เธอได้คะแนน 109,880 คะแนน ได้รับเลือกตั้งเป็น ส.ส.สมัยแรก
การทำงาน > บทบาทในพรรคไทยรักไทย

จากนั้น เธอได้ย้ายมาเป็นสมาชิกพรรคไทยรักไทย ในปี 2548 โดยได้เป็น ส.ส.บัญชีรายชื่อ และเป็นที่ปรึกษารองนายกรัฐมนตรี ที่ปรึกษารัฐมนตรีและเลขานุการรัฐมนตรีหลายกระทรวง แต่ต่อมาภายหลังการรัฐประหาร 2549 เธอได้เป็นหนึ่งใน 111 อดีตกรรมการบริหารพรรคไทยรักไทย (บ้านเลขที่ 111) ซึ่งถูกเพิกถอนสิทธิทางการเมืองเป็นเวลา 5 ปี ตามคำวินิจฉัยในคดียุบพรรคการเมือง เมื่อวันที่ 30 พฤษภาคม พ.ศ. 2550 ของคณะตุลาการรัฐธรรมนูญ
เธอกลับสู่งานการเมืองอีกครั้ง ในปี 2556 ได้รับแต่งตั้งเป็นผู้ช่วยรัฐมนตรีประจำกระทรวงศึกษาธิการ ในรัฐบาลนางสาวยิ่งลักษณ์ ชินวัตร
การทำงาน > ร่วมก่อตั้งพรรคไทยรักษาชาติ

เธอเป็นหนึ่งในผู้ร่วมก่อตั้งพรรคไทยรักษาชาติ ในปี 2561 ได้รับแต่งตั้งเป็นประธานคณะกรรมการสรรหาผู้สมัครรับเลือกตั้ง ส.ส. และผู้สมัครสมาชิกสภาผู้แทนราษฎร แบบบัญชีรายชื่อ พรรคไทยรักษาชาติ แต่ถูกยุบพรรค
การทำงาน > มาดามนครบาล

เธอเข้ามาร่วมงานการเมืองกับพรรคเพื่อไทย หลังจากที่คุณหญิงสุดารัตน์ เกยุราพันธุ์ และอดีตทีมยุทธศาสตร์บางกลุ่มลาออกจากพรรคเพื่อไทย เธอได้เป็นประธานโซนที่ 2 ในคณะกรรมการประสานพื้นที่เขตเลือกตั้งทั่วประเทศ และในการเลือกตั้งซ่อม สมาชิกสภาผู้แทนราษฎร กรุงเทพมหานคร เขตเลือกตั้งที่ 9 (หลักสี่-จตุจักร) พวงเพ็ชรให้การสนับสนุน สุรชาติ เทียนทอง และสามารถเอาชนะ สรัลรัศมิ์ เจนจาคะ (ภรรยา สิระ เจนจาคะ) เจ้าของพื้นที่เดิมได้ ต่อมาเธอเป็นผู้อำนวยการการเลือกตั้ง สมาชิกสภากรุงเทพมหานคร พรรคเพื่อไทย ขณะที่บรรดาสื่อมวลชนพากันตั้งฉายา เรียกขานเธอว่า ‘มาดามนครบาล’ เธอพาพรรคเพื่อไทยกวาดเก้าอี้ ส.ก. ได้ 20 ที่นั่ง จากทั้งหมด 50 ที่นั่ง
เมื่อเสร็จสิ้นการเลือกตั้งสมาชิกสภากรุงเทพมหานคร พรรคเพื่อไทยแต่งตั้งเธอเป็นประธานคณะกรรมการประสานงานการเมืองพื้นที่กรุงเทพมหานคร โดย 
พวงเพ็ชร ได้ลงสมัครรับเลือกตั้ง สมาชิกสภาผู้แทนราษฏร ระบบบัญชีรายชื่อ ในลำดับที่ 98
ต่อมาในปี 2566 เธอได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลเศรษฐา ทวีสิน กระทั่งพ้นจากตำแหน่งในเดือนเมษายน พ.ศ. 2567
การฝึกอบรมหลักสูตร

พวงเพ็ชร ชุนละเอียด ผ่านการศึกษาอบรมหลายหลักสูตร ได้แก่
หลักสูตร นักบริหารยุทธศาสตร์การป้องกันและปราบปรามการทุจริตระดับสูง (นยปส.) รุ่นที่ 12
หลักสูตร สื่อสุขภาพ ราชวิทยาลัยจุฬาภรณ์ (สส.) รุ่นที่ 2
หลักสูตร การบริหารการท่องเที่ยวสำหรับนักบริหารระดับสูง (ททท.) รุ่นที่ 3
หลักสูตร การพัฒนาเมืองและการเลือกตั้งระดับสูง (พตส.) รุ่นที่ 9
หลักสูตร ผู้บริหารระดับสูงด้านการค้าและการพาณิชย์ (TEPCOT) รุ่นที่ 10
หลักสูตร ผู้บริหารระดับสูงด้านวิทยาการพลังงาน (วพน.) รุ่นที่ 8
หลักสูตร ผู้บริหารกระบวนการยุติธรรม (บยส.) ระดับสูงรุ่นที่ 17
หลักสูตร ภูมิพลังแผ่นดินสำหรับผู้บริหารระดับสูง จุฬาลงกรณ์มหาวิทยาลัย รุ่นที่ 1
หลักสูตร นักบริหารการยุติธรรมทางปกครองระดับสูง (บยป.) รุ่นที่ 3
หลักสูตร ผู้บริหารระดับสูงด้านการบริหารงานพัฒนาเมือง (มหานคร) รุ่นที่ 1
หลักสูตร การบริหารจัดการด้านความมั่นคงขั้นสูง สมาคมวิทยาลัยป้องกันราชอาณาจักร (สวปอ.มส.) รุ่นที่ 2
หลักสูตร ผู้บริหารระดับสูงสถาบันวิทยาการตลาดทุน (วตท.) รุ่นที่ 10
หลักสูตร การป้องกันราชอาณาจักรภาครัฐร่วมเอกชน (ปรอ.) รุ่นที่ 21 วิทยาลัยป้องกันราชอาณาจักร (วปอ.2551)
หลักสูตร โครงการยุทธศาสตร์ศึกษาสำหรับผู้บริหารระดับสูง รุ่นที่ 2 สมาคมยุทธศาสตร์แห่งประเทศไทย
หลักสูตร การเมืองการปกครองในระบบประชาธิปไตยสำหรับนักบริหารระดับสูง รุ่นที่ 3 สถาบันพระปกเก้า
ตำแหน่งทางการเมือง

สมาชิกสภาจังหวัดเลย (ส.อบจ.เลย) เขตอำเภอภูเรือ พ.ศ. 2539
สมาชิกสภาผู้แทนราษฎรจังหวัดเลย สังกัดพรรคชาติพัฒนา
กรรมาธิการเยาวชน สตรีและผู้สูงอายุ สภาผู้แทนราษฎร
ผู้ช่วยเลขานุการรัฐมนตรีว่าการกระทรวงอุตสาหกรรม (นายสมาน ภุมมะกาญจนะ) พ.ศ. 2539
เลขานุการรัฐมนตรีประจำสำนักนายกรัฐมนตรี (นางปวีณา หงสกุล) พ.ศ. 2542
ที่ปรึกษารองนายกรัฐมนตรี (นายกร ทัพพะรังสี) พ.ศ. 2545
ที่ปรึกษารัฐมนตรีว่าการกระทรวงวิทยาศาสตร์และเทคโนโลยี (นายกร ทัพพะรังสี) พ.ศ. 2547
สมาชิกสภาผู้แทนราษฎรแบบบัญชีรายชื่อ พรรคไทยรักไทย
เลขานุการรัฐมนตรีว่าการกระทรวงคมนาคม (นายพงษ์ศักดิ์ รักตพงษ์ไพศาล) พ.ศ. 2548
ผู้ทรงคุณวุฒิของนายกรัฐมนตรี ฝ่ายที่ปรึกษาเพื่อการพัฒนาภูมิภาค (กรุงเทพมหานคร)
กรรมการผู้ช่วยรัฐมนตรีประจำกระทรวงศึกษาธิการ (นายพงศ์เทพ เทพกาญจนา) พ.ศ. 2555
กรรมาธิการวิสามัญ พิจารณาร่างพระราชบัญญัติงบประมาณ รายจ่ายประจำปี 2564 สภาผู้แทนราษฎร
รัฐมนตรีประจำสำนักนายกรัฐมนตรี (นายเศรษฐา ทวีสิน) พ.ศ. 2566
ตำแหน่งด้านสังคม

ประธานนักศึกษา หลักสูตร "นักบริหารยุทธศาสตร์การป้องกันและปราบปรามการทุจริตระดับสูง" (นยปส.) รุ่นที่ 12
อดีตประธานนักศึกษา หลักสูตร "สื่อสุขภาพ" ราชวิทยาลัยจุฬาภรณ์ (สส.) รุ่นที่ 2
อดีตที่ปรึกษา หลักสูตร "การบริหารจัดการด้านความมั่นคงขั้นสูง"
อดีตประธานนักศึกษา หลักสูตร "การบริหารท่องเที่ยวสำหรับผู้บริหารระดับสูง" TME รุ่นที่ 3
อดีตประธานนักศึกษา หลักสูตร "การพัฒนาการเมืองและการเลือกตั้งระดับสูง" (พตส.) รุ่นที่ 9
อดีตที่ปรึกษาหลักสูตร การบริหารจัดการด้านความมั่นคงขั้นสูง กรรมการมูลนิธิการจัดการเพื่อความมั่นคง
อดีตประธานนักศึกษา หลักสูตร "การบริหารจัดการด้านความมั่นคงขั้นสูง" รุ่นที่ 2
อดีตประธาน นักเรียนเก่าเตรียมอุดมศึกษา รุ่นที่ 36
อดีตประธานที่ปรึกษาและอุปนายก สมาคมนักเรียนเก่าเตรียมอุดมศึกษา ในพระบรมราชูปถัมภ์ (วาระ 2557 – 2558)
อดีตกรรมการ สมาคมนักเรียนเก่าเตรียมอุดมศึกษา ในพระบรมราชูปถ้มภ์
อดีตกรรมการ สมาคมวิทยาลัยป้องกันราชอาณาจักร ในพระบรมราชูปถัมภ์
อดีตประธานกรรมการบริหาร ชมรมภูมิพลังแผ่นดิน
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สมศักย์ ภูรีศรีศักดิ์

| สมศักย์ ภูรีศรีศักดิ์ม> ป.ช., ม.ว.ม. |
| --- | --- |

รัฐมนตรีว่าการกระทรวงการท่องเที่ยวและกีฬา
ดำรงตำแหน่ง 2 เมษายน พ.ศ. 2556 – 22 พฤษภาคม พ.ศ. 2557  (1 ปี 50 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: ชุมพล ศิลปอาชา
ถัดไป: กอบกาญจน์ วัฒนวรางกูร
 
ข้อมูลส่วนบุคคล
เกิด: 15 พฤศจิกายน พ.ศ. 2494 (73 ปี)
พรรคการเมือง: ชาติไทยพัฒนา
คู่สมรส: มนต์รัก ภูรีศรีศักดิ์

สมศักย์ ภูรีศรีศักดิ์ (เกิด 15 พฤศจิกายน พ.ศ. 2494) เป็นรัฐมนตรีว่าการกระทรวงการท่องเที่ยวและกีฬา ในรัฐบาลยิ่งลักษณ์ ชินวัตร และอดีตผู้ว่าราชการจังหวัดสุพรรณบุรี ต่อเนื่องถึง 6 ปี
ประวัติ

สมศักย์ เกิดเมื่อวันที่ 15 พฤศจิกายน พ.ศ. 2494 สำเร็จการศึกษาระดับปริญญาตรี สาขาวิชาวิศวกรรมโทรคมนาคม คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และปริญญาโท สาขาวิชารัฐประศาสนศาสตร์ จากสถาบันบัณฑิตพัฒนบริหารศาสตร์
การทำงาน

สมศักย์ เริ่มรับราชการในกระทรวงมหาดไทย เมื่อปี พ.ศ. 2520 ในตำแหน่งวิศวกรไฟฟ้าสื่อสาร กองการสื่อสาร สำนักงานปลัดกระทรวงมหาดไทย และได้รับตำแหน่งสูงสุดคือ ผู้ว่าราชการจังหวัดสุพรรณบุรี ซึ่งดำรงตำแหน่งดังกล่าวยาวนานถึง 6 ปีก่อนที่จะเกษียณอายุ ทำให้เขามีความใกล้ชิดกับนักการเมืองในจังหวัดสุพรรณบุรี คือ นายบรรหาร ศิลปอาชา
ต่อมาในเดือนเมษายน พ.ศ. 2556 เขาได้รับแต่งตั้งเป็นรัฐมนตรีว่าการกระทรวงการท่องเที่ยวและกีฬา ในรัฐบาลยิ่งลักษณ์ ชินวัตร แทนตำแหน่งที่ว่างลงเนื่องจากนายชุมพล ศิลปอาชา ถึงแก่อสัญกรรม แม้ว่าก่อนหน้านั้นจะมีกระแสข่าวว่า ทักษิณ ชินวัตร ไม่เห็นด้วยกับการแต่งตั้งเขาก็ตาม
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อิทธิพล คุณปลื้ม

| อิทธิพล คุณปลื้มม> ป.ช., ม.ว.ม. |
| --- | --- |


รัฐมนตรีว่าการกระทรวงวัฒนธรรม
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566 (4 ปี 53 วัน)
นายกรัฐมนตรี: ประยุทธ์ จันทร์โอชา
ก่อนหน้า: วีระ โรจน์พจนรัตน์
ถัดไป: เสริมศักดิ์ พงษ์พานิช
รัฐมนตรีว่าการกระทรวงดิจิทัลเพื่อเศรษฐกิจและสังคม
รักษาราชการแทน
ดำรงตำแหน่ง 24 กุมภาพันธ์ พ.ศ. 2564 – 22 มีนาคม พ.ศ. 2564 (27 วัน)
นายกรัฐมนตรี: ประยุทธ์ จันทร์โอชา
ก่อนหน้า: พุทธิพงษ์ ปุณณกันต์ (รัฐมนตรีว่าการ)
ถัดไป: ชัยวุฒิ ธนาคมานุสรณ์ (รัฐมนตรีว่าการ)
นายกเมืองพัทยา
ดำรงตำแหน่ง 4 พฤษภาคม พ.ศ. 2551 – 16 มิถุนายน พ.ศ. 2559 (8 ปี 43 วัน)
ก่อนหน้า: นิรันดร์ วัฒนศาสตร์สาธร
ถัดไป: ชนัฐพงศ์ ศรีวิเศษ
สมาชิกสภาผู้แทนราษฎรจังหวัดชลบุรี
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549 (5 ปี 49 วัน)
ก่อนหน้า: สนธยา คุณปลื้ม สุรสิทธิ์ นิธิวุฒิวรรักษ์
ถัดไป: พจนารถ แก้วผลึก ฐนโรจน์ โรจนกุลเสฏฐ์ ไมตรี สอยเหลือง
 
ข้อมูลส่วนบุคคล
เกิด: 15 ธันวาคม พ.ศ. 2516 (51 ปี) อำเภอเมืองชลบุรี จังหวัดชลบุรี ประเทศไทย
พรรคการเมือง: กลุ่มเรารักชลบุรี
การเข้าร่วม พรรคการเมืองอื่น: ชาติไทย (2544–2548)   ไทยรักไทย (2548–2550)   พลังประชาชน (2550–2551)   เพื่อไทย (2551–2552)   พลังประชารัฐ (2561–2566)
คู่สมรส: รัชดา จาติกวณิช
บุพการี: สมชาย คุณปลื้ม (บิดา) สติล คุณปลื้ม (มารดา)

อิทธิพล คุณปลื้ม (เกิด 15 ธันวาคม พ.ศ. 2516) ชื่อเล่น ติ๊ก เป็นนักการเมืองชาวไทย อดีตรัฐมนตรีว่าการกระทรวงวัฒนธรรม อดีตกรรมการบริหารพรรคพลังประชารัฐ อดีตนายกเมืองพัทยา อดีตสมาชิกสภาผู้แทนราษฎรจังหวัดชลบุรี 2 สมัย
ประวัติ

เขาเกิดเมื่อวันที่ 15 ธันวาคม พ.ศ. 2516 ที่อำเภอเมือง จังหวัดชลบุรี เป็นบุตรคนที่ 4 จากพี่น้องทั้ง 5 คน ของนายสมชาย คุณปลื้ม (กำนันเป๊าะ) กับนางสติล คุณปลื้ม การศึกษาจบชั้นประถมศึกษาที่โรงเรียนอัสสัมชัญศรีราชา จบการศึกษาในระดับมัธยมศึกษาที่โรงเรียนสวนกุหลาบวิทยาลัย สำเร็จการศึกษาระดับปริญญาตรี นิติศาสตร์บัณฑิตจากคณะนิติศาสตร์ จุฬาลงกรณ์มหาวิทยาลัย และระดับปริญญาโท นิติศาสตร์มหาบัณฑิต (LI.M INTERNATIONAL) จากมหาวิทยาลัยโกลเดนเกต (Golden Gate University) สหรัฐอเมริกา ด้านชีวิตครอบครัวสมรสกับนางสาวรัชดา จาติกวณิช
งานการเมือง

อิทธิพล คุณปลื้ม เป็นสมาชิกสภาผู้แทนราษฎรจังหวัดชลบุรี 2 สมัย ตั้งแต่ปี พ.ศ. 2544 จนถึงปี พ.ศ. 2551 เคยดำรงตำแหน่งที่ปรึกษารัฐมนตรีหลายกระทรวง เช่น กระทรวงคมนาคม กระทรวงมหาดไทย กระทรวงพาณิชย์ กระทรวงวิทยาศาสตร์และเทคโนโลยี กระทรวงการท่องเที่ยวและกีฬา ต่อมาจึงได้หันมาทำงานการเมืองท้องถิ่น โดยลงสมัครรับเลือกตั้งเป็นนายกเมืองพัทยา และได้รับเลือกตั้งถึง 2 สมัย
ใน พ.ศ. 2561 เขาเข้าร่วมกับพรรคพลังประชารัฐ,เป็นผู้ช่วยรัฐมนตรีประจำนายกรัฐมนตรี และเขาลงสมัครรับเลือกตั้งในพื้นที่จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง โดยได้รับตำแหน่งรองหัวหน้าพรรค และกรรมการบริหารพรรค ต่อมาในปี พ.ศ. 2562 จึงได้รับโปรดเกล้าดำรงตำแหน่งรัฐมนตรีว่าการกระทรวงวัฒนธรรม เป็นกรรมการศูนย์บริหารสถานการณ์การแพร่ระบาดโรคติดต่อ​ไวรัสโคโรนา​ 2019 อดีตกรรมการผู้ช่วยรัฐมนตรีประจำนายกรัฐมนตรี อยู่ในบังคับบัญชารัฐมนตรีว่าการกระทรวงการท่องเที่ยวและกีฬา ในรัฐบาลพลเอก ประยุทธ์ จันทร์โอชา
ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ
ระเบียงภาพ

อิทธิพล คุณปลื้ม ในงานแถลงข่าวนิทรรศการ จิ๋นซีฮ่องเต้ จักรพรรดิองค์แรกของแผ่นดินจีน กับกองทัพทหารดินเผา
อิทธิพล คุณปลื้ม ในการต้อนรับสมเด็จพระสันตะปาปาฟรังซิส ณ โรงพยาบาลเซนต์หลุยส์
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สมบัติ เมทะนี

| สมบัติ เมทะนีท> ช., จ.ภ., บ.ม. |
| --- | --- |
สมบัติ เมทะนี
สารนิเทศภูมิหลัง
ชื่อเกิด: สมบัติ เมทะนี
เกิด: 26 มิถุนายน พ.ศ. 2480 จังหวัดอุบลราชธานี ประเทศไทย
เสียชีวิต: 18 สิงหาคม พ.ศ. 2565 (85 ปี) เขตวังทองหลาง กรุงเทพมหานคร ประเทศไทย
คู่สมรส: กาญจนา เมทะนี  (2502 – 2565)
บุตร: 6 คน
อาชีพ: นักแสดง นักร้อง นักการเมือง นักธุรกิจ ผู้กำกับภาพยนตร์
ปีที่แสดง: พ.ศ. 2503 – 2560
รางวัล
ศิลปินแห่งชาติ: สาขาศิลปะการแสดง   พ.ศ. 2559 – (ภาพยนตร์และละครโทรทัศน์)
พระสุรัสวดี: นักแสดงนำชายยอดเยี่ยม พ.ศ. 2508 – ศึกบางระจัน  นักแสดงประกอบชายยอดเยี่ยม พ.ศ. 2534 – มือขวาอาถรรพ์
ชมรมวิจารณ์บันเทิง: นักแสดงประกอบชายยอดเยี่ยม พ.ศ. 2543 – ฟ้าทะลายโจร
ดร.สมบัติ เมทะนี (26 มิถุนายน พ.ศ. 2480 – 18 สิงหาคม พ.ศ. 2565) ชื่อเล่น แอ๊ด เป็นนักแสดงชาย นักร้อง ผู้อำนวยการสร้าง และผู้กำกับภาพยนตร์ชาวไทย ผู้ชนะเลิศรางวัลตุ๊กตาทองและรางวัลชมรมวิจารณ์บันเทิง ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม เป็น ศิลปินแห่งชาติ สาขาศิลปะการแสดง (ภาพยนตร์และละครโทรทัศน์) ประจำปี พ.ศ. 2559 นอกจากนี้ กินเนสบุ๊คยังบันทึกไว้ว่าเป็นนักแสดงชายที่ปรากฏตัวในภาพยนตร์มากที่สุดในโลก เมื่อวันที่ 25 ตุลาคม พ.ศ. 2530 หลังจากทำการแสดงเรื่อง "คู่สร้างคู่สม" ซึ่งเป็นเรื่องที่ 600 โดยทั้งหมดทำการแสดงเป็นพระเอกถึง 617 เรื่อง
ประวัติ

สมบัติ เมทะนี เป็นบุตรของนายเสนอ กับนางบุญมี เมทะนี เกิดที่ตำบลแจระแม อำเภอเมืองอุบลราชธานี จังหวัดอุบลราชธานี ซึ่งเป็นถิ่นฐานเดิมของแม่ แต่เมื่ออายุได้เพียง 7 วัน ครอบครัวได้ย้ายมาอยู่ที่แยกสะพานอ่อน ในอำเภอปทุมวัน จังหวัดพระนคร ตามคุณพ่อซึ่งเป็นข้าราชการกรมรถไฟ
จบการศึกษาระดับมัธยมศึกษาจากโรงเรียนเทพศิรินทร์ จากนั้นจึงทำงานครั้งแรกที่บริษัทเอส ซี จี เอ็นจิเนียริ่ง คอนซัลแทน แต่เมื่อฐานะการเงินของบริษัทไม่ดี จึงลาออกมาเพื่อหางานอื่นทำ ระหว่างนี้จึงได้เข้าศึกษาต่อระดับอนุปริญญาที่โรงเรียนช่างก่อสร้างอุเทนถวายและเข้าเกณฑ์ทหาร 6 เดือน พ้นเกณฑ์ในเดือนกันยายน พ.ศ. 2502 จึงออกหางานทำ โดยตั้งใจว่าจะรับราชการ ระหว่างที่เดินหางานอยู่นั้น ได้เข้าสู่วงการบันเทิงโดยบังเอิญ เมื่อเป็นที่ถูกตาของแมวมองแถวโรงภาพยนตร์คิงส์-ควีนส์ ย่านวังบูรพา เพราะมีรูปร่างสูงใหญ่ โดยเป็นพระเอกละครโทรทัศน์ทันทีทางช่อง 7 ขาวดำ (ช่อง 5 ในปัจจุบัน) คู่กับวิไลวรรณ วัฒนพานิช ซึ่งเป็นนางเอกภาพยนตร์ชื่อดังก่อนแล้ว โดยมีสุพรรณ บูรณะพิมพ์ นักแสดงรุ่นพี่เป็นผู้ให้คำปรึกษาทางด้านการแสดง
ในส่วนชีวิตครอบครัวของ สมบัติ เมทะนี สมรสกับ กาญจนา เมทะนี (ตุ๊) เมื่อปี พ.ศ. 2502 มีบุตรด้วยกันทั้งหมด 6 คน เป็นบุตรชาย 5 คน ธิดา 1 คน คือ ผศ.ดร. สุรินทร์ เมทะนี​ (เบิร์ด), สิรคุปต์ เมทะนี (อั๋น), เกียรติศักดิ์ เมทะนี​ (อั้ม), ศตวรรษ เมทะนี (เอ้), พรรษวุฒิ เมทะนี (อุ้ม) และ สุดหทัย เมทะนี (เอ๋ย)
ซึ่งสมบัติกับกาญจนา ทั้งคู่รู้จักกันในฐานะที่เป็นเพื่อนบ้าน โดยทั้งคู่อาศัยอยู่บ้านพักรถไฟด้วยกัน และสมรสกันก่อนที่สมบัติจะเข้าสู่วงการบันเทิงเสียอีก
ต่อมาสมบัติ เมทะนีได้ศึกษาต่อในระดับปริญญาตรี โปรแกรมวิชาบริหารธุรกิจ จากสถาบันราชภัฏเพชรบุรีวิทยาลงกรณ์ ในพระบรมราชูปถัมภ์ฯ และระดับปริญญาโท-เอก สาขารัฐประศาสนศาสตร์ จากมหาวิทยาลัยอีสเทิร์นเอเชีย
นอกจากนี้แล้ว สมบัติ เมทะนี ยังเป็นนักแสดงที่รับรู้กันเป็นอย่างดีว่า เป็นผู้ที่นิยมเล่นเพาะกาย โดยเล่นมาตั้งแต่สมัยเด็ก ๆ เนื่องจากมีพ่อเป็นนักกีฬา ชอบเล่นกีฬาหลายประเภททั้ง รักบี้, ฟุตบอล, มวย
ก่อนเสียชีวิต สมบัติ เมทะนี ยังมีสุขภาพร่างกายแข็งแรงดี เนื่องจากเป็นผู้ที่รักษาสุขภาพด้วยการเล่นกีฬา ออกกำลังกายอยู่เสมอ เพียงแต่มีปัญหาด้านสายตา ซึ่งไม่สามารถที่มองเห็นในเวลากลางคืน และแพ้แสงจ้า จึงทำให้ไม่สามารถที่จะขับรถด้วยตนเองมาได้นานกว่า 30 ปีแล้ว
เมื่อวันที่ 18 สิงหาคม พ.ศ. 2565 สมบัติ เมทะนี เสียชีวิตลงอย่างสงบที่บ้านพักซอยลาดพร้าว 71 แขวงสะพานสอง เขตวังทองหลาง กรุงเทพมหานคร สิริอายุ 85 ปี ในเย็นวันเดียวกันมีพิธีพระราชทานน้ำหลวงอาบศพ ณ วัดพระศรีมหาธาตุวรมหาวิหาร เขตบางเขน และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้ พลอากาศเอก ชลิต พุกผาสุข องคมนตรี เป็นผู้แทนพระองค์ไปในการพระราชทานเพลิงศพ ณ เมรุ 2 วัดพระศรีมหาธาตุวรมหาวิหาร เมื่อวันอาทิตย์ที่ 4 ธันวาคม ปีเดียวกัน
วงการบันเทิง

เริ่มเข้าวงการบันเทิง จากการแสดงละครโทรทัศน์เรื่อง หัวใจปรารถนา เป็นเรื่องแรกเมื่อ พ.ศ. 2503 คู่กับวิไลวรรณ วัฒนพานิช หลังจากแสดงละครโทรทัศน์อยู่ 4 เรื่องจึงหันไปแสดงภาพยนตร์ เรื่องแรก รุ้งเพชร คู่กับ รัตนาภรณ์ อินทรกำแหง พ.ศ. 2504
ผลงานแสดงภาพยนตร์ตั้งแต่ยุค 16 มม. พากย์สด ถึง ยุคภาพยนตร์สโคป 35 มม.เสียงพากย์ในฟิล์มและซาวด์ออนฟิล์ม(บันทึกเสียงขณะถ่ายทำ) เช่น เกียรติศักดิ์ทหารเสือ, ศึกบางระจัน, จุฬาตรีคูณ, เล็บครุฑ ตอน ประกาศิตจางซูเหลียง, กลัวเมีย, ฟ้าทะลายโจร ฯลฯ
เคยกำกับภาพยนตร์หลายเรื่อง เช่น ลูกสาวกำนัน, แม่แตงร่มใบ และ น.ส.ลูกหว้า
เคยปรากฏตัวพิเศษเป็นดารารับเชิญในภาพยนตร์ชุดทางทีวีครั้งแรกครั้งเดียว ใน ผู้หญิงก็มีหัวใจ นำแสดงโดย สุมาลี ทองหล่อ, ฉันทนา ติณสูลานนท์, สุระ นานา ผลงานของ หม่อมเจ้าชาตรีเฉลิม ยุคล พร้อมมิตรภาพยนตร์ ช่อง 7 สี พ.ศ. 2511
ในช่วงที่ได้รับความนิยมถึงขีดสุด เคยรับงานแสดงพร้อมกันมากถึง 28 เรื่อง
เป็นนักร้อง มีผลงานอัดแผ่นเสียงอัลบั้มเพลงประกอบภาพยนตร์ จุฬาตรีคูณ, เกาะสวาทหาดสวรรค์ และ วิวาห์พาฝัน เป็นต้น
เป็นพรีเซนเตอร์ เครื่องเล่นVCDวีซีดี, ดีวีดี/วีดิทัศน์ และ โฮมเธียร์เตอร์ สัญชาติไทยยี่ห้อ เอเจ (AJ)
และเคยเป็นพิธีกรช่วงสั้น ๆ ทางรายการ วิก 07 ทางช่อง 7 เมื่อ พ.ศ. 2533
งานการเมือง

ลงสมัครเลือกตั้งสมาชิกวุฒิสภา พ.ศ. 2549 ในเขตกรุงเทพมหานคร ได้รับเลือกตั้งเป็นอันดับ 6 จากที่ต้องการ 18 คนด้วยคะแนน 53,526 เสียง แต่ก่อนที่จะได้เข้าตำแหน่งก็มีการทำรัฐประหารก่อน ต่อมาคณะมนตรีความมั่นคงแห่งชาติ แต่งตั้งให้เป็นสมาชิกสภานิติบัญญัติแห่งชาติ พ.ศ. 2549 โดยเป็นตัวแทนฝ่าย สื่อสารมวลชน นักเขียน ศิลปิน
ต่อมาเข้าเป็นสมาชิกพรรคประชาราช โดยได้รับแต่งตั้งเป็นรองหัวหน้าพรรค และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มที่ 6 สังกัดพรรคประชาราช ลำดับที่ 1 แต่ไม่ได้รับเลือกตั้ง จากนั้นสมัครเป็นสมาชิกพรรคเพื่อไทย และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย ลำดับที่ 102 แต่ไม่ได้รับเลือกตั้ง
นอกจากนี้เขายังเคยขึ้นเวทีร่วมชุมนุมกับแนวร่วมประชาธิปไตยต่อต้านเผด็จการแห่งชาติ
ผลงานกำกับภาพยนตร์

ในสวนรัก (2514)
ไม่มีคำตอบจากสวรรค์ (2516)
นักเลงเทวดา (2518)
เพชฌฆาตรัก (2518)
ท้ามฤตยู (2519)
หนักแผ่นดิน (2520)
ปลันอเมริกา (2520)
แหย่หนวดเสือ (2520)
มหาภัยพันหน้า (2521)
สลักจิต (2522)
นักเลงตาทิพย์ (2523)
ลูกสาวกำนัน (2524)
นักเลงคอมพิวเตอร์ (2525)
นักฆ่าจากเจ้าพระยา (2525)
นักบุญทรงกลด (2525)
แม่แตงร่มใบ (2525)
เพลงรักก้องโลก (2526)
ลูกสาวกำนัน ภาค 2 (2526)
โคตรคนจริง (2527)
น.ส. ลูกหว้า (2527)
คู่สร้างคู่สม (2530)
วันชัยชนะ (2536)
ผลงานทางโทรทัศน์ > ละครโทรทัศน์

2503 หัวใจปรารถนา
2503 อาณาจักรใจ
2511 หญิงก็มีหัวใจ
2529 โอ้..ลูกรัก
2529 สวัสดีคุณครู
2531 สงครามเก้าทัพ รับบท "พระบาทสมเด็จพระพุทธยอดฟ้าจุฬาโลกมหาราช"
2533 ตะกายดาว ตอน ดาวจ๋า
2533 หน้ากากทอง
2533 ทูตมรณะ
2533 แม่ลาวเลือด
2533 ตะกายดาว ตอน ลาดาว
2534 สุดถนนบนทางเปลี่ยว
2534 เชลยศักดิ์
2534 ละอองดาว
2535 ลางรัก
2535 ทายาทอสูร
2536 มัจจุราชสีน้ำผึ้ง
2536 บ้านไร่ริมธาร
2536 บัลลังก์เมฆ
2536 น้ำเซาะทราย
2537 โสมส่องแสง
2537 กระเช้าสีดา
2537 แฝดพี่ฝาดน้อง
2537 ถนนสายสุดท้าย
2537 น้ำใสใจจริง
2538 ขุนศึก
2538 เฮฮาเมียนาวี
2539 เกาะสวาท หาดสวรรค์
2539 เชลยรัก
2539 โปลิศจับขโมย
2539 ฉก.เสือดำ ถล่มหินแตก
2539 ระเบิดเถิดเทิง (รับเชิญ)
2540 ล่าปีศาจ
2540 ทานตะวัน
2540 ท่านชายกำมะลอ
2541 ตามรักคืนใจ
2541 คู่เขยคู่ขวัญ
2541 ดวงใจกระซิบรัก
2541 ระเบิดเถิดเทิง ตอน ตกกระไดพลอยโจน (รับเชิญ)
2542 ขุนช้างขุนแผน
2542 มือปืน
2542 รังหนาว
2542 มะนาวหวาน
2542 พ่อดอกประดู่
2542 รักสุดท้ายที่ปลายฟ้า
2542 ชื่นชีวานาวี
2542 เกียรติยศกบฏรัก
2542 ละครเทิดพระเกียรชุด ใต้แสงตะวัน ตอน วันเกิดของพ่อ
2542 เลือดทรนง
2542 ยอดยาหยี
2543 ดั่งสายน้ำไหล
2543 มีเพียงรัก
2543 แม่นากพระโขนง
2543 มนต์จันทรา
2544 เทวดาเดินดิน
2544 ฟ้าเพียงดิน
2544 วังวารี
2544 แสนแสบ
2544 เก็บแผ่นดิน
2545 แก้ว
2545 ต้นรักดอกงิ้ว (รับเชิญ)
2545 ร้อยเล่ห์เสน่ห์ร้าย
2545 สวัสดีคุณนาย
2545 อิเหนา
2546 สิบตำรวจโทบุญถึง
2546 พยัคฆ์ร้าย 6 แผ่นดิน
2546 ครูสมศรี
2547 ไอ๊หยาอาตือ
2547 แผนรัก แผนร้าย
2547 ฟ้าใหม่
2547 นางสาวจริงใจกับนายแสนดี
2547 ผักบุ้งกับกุ้งนาง
2547 คุณพ่อรับจ้าง
2548 รักหลอก ๆ อย่าบอกใคร
2548 ระเบิดเถิดเทิง ตอน ลูกสาวกำนัน (รับเชิญ)
2548 คนละวัยหัวใจเดียวกัน
2549 อมฤตาลัย
2549 เหมือนเราจะรักกันไม่ได้ (รับเชิญ)
2549 ระเบิดเถิดเทิง ตอน เถิดเทิงอวอร์ด 2548 (รับเชิญ)
2549 รักติดลบ
2549 สายรักสาละวิน
2550 ตากสินมหาราช
2550 ระเบิดเถิดเทิง ตอน นักเลงตัวจริง (รับเชิญ)
2550 ปู่โสมเฝ้าทรัพย์
2550 ดอกฟ้ายาใจ
2550 เกิร์ลคัพ รับหัวใจใส่ประตู
2552 สะใภ้ไกลปืนเที่ยง
2553 คุณพ่อหวานแหวว
2553 สวรรค์สร้าง (ช่อง 7)
2555 ปัญญาชนก้นครัว (ช่อง 3)
2556 หนังดังสุดสัปดาห์ ชุด ลำนำอัมพวา
2559 เราเกิดในรัชกาลที่ ๙ เดอะซีรีส์ (ช่องวัน 31)
2565 Good Old Days ร้านซื้อขายความทรงจำ (GMM 25)
ผลงานด้านการร้องเพลง > คอนเสิร์ต

คอนเสิร์ต พลังแห่งรัก..ทนงศักดิ์ ภักดีเทวา (17 กุมภาพันธ์ 2545)
คอนเสิร์ต เพลงคู่..ครูสมาน (7 กรกฎาคม 2545)
คอนเสิร์ต พระเอ๊ก..พระเอก (15 พฤษภาคม 2547)
คอนเสิร์ต เพลงหวานกลางกรุง (27-28 ตุลาคม 2550)
คอนเสิร์ต พลังแห่งรัก...ทนงศักดิ์ ภักดีเทวา (5 เมษายน 2552)
คอนเสิร์ต ที่นี่..มี..ดาวประดับใจ (26 กรกฎาคม 2552)
คอนเสิร์ต คนรัก กำธร สุวรรณปิยะศิริ (6 กรกฏาคม 2557)
คอนเสิร์ต บี พงษ์พันธ์ วันแมนโชว์ (24-25 ตุลาคม 2558)
คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)
คอนเสิร์ต 99 ปี ชาลี อินทรวิจิตร (14 มีนาคม 2564)
ผลงานด้านการร้องเพลง > มิวสิควิดีโอ

เพลง คืนทรมาน / รักนี้สีดำ ของ ดาวใจ ไพจิตร อัลบั้ม อภิมหาอมตะนิรันดร์กาล (2532)
เพลง รับไม่ได้ ของ อุเทน พรหมมินทร์ อัลบั้ม ขออภัยมือใหม่ (2535)
เพลง ลมสวาท / ลาก่อนความรัก / ทาสรัก ของ เรนโบว์ อัลบั้ม เรนโบว์นัส (2536)
เพลง รักเดียวใจเดียว ของ เสือ ธนพล อินทฤทธิ์ อัลบั้ม คนใช้ชีวิต (2543)
เพลง สามหมัดเขาจัดให้ ของ สามารถ พยัคฆ์อรุณ, สมรักษ์ คำสิงห์, เขาทราย แกแล็คซี่ อัลบั้ม 3 หมัด สะบัดไมค์ (2546)
เพลง แสบ ของ ดา เอ็นโดรฟิน อัลบั้ม แสนแสบ (2552)